

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 83, 35254 Bebrina,

OIB: 52630455645

Tel:035/433-109

KLASA: 021-05/21-01/39

URBROJ: 2178/02-03-21-1

Bebrina, 20. rujna 2021. godine

Na temelju članka 14. stavka 1. Zakona o ublažavanju i uklanjanju posljedica prirodnih nepogoda („Narodne novine“ broj 16/19) i članka 32. Statuta Općine Bebrina („Službeni vjesnik Brodsko-posavske županije“ broj 02/2018, 18/2019, 24/2019 i „Glasnik općine Bebrina“ broj 1/2019, 2/2020 i 4/2021), Općinsko vijeće Općine Bebrina na 3. sjednici održanoj 20. rujna 2021. godine donosi

**ODLUKU**

**o imenovanju članova Općinskog povjerenstva**

**za procjenu šteta od prirodnih nepogoda Općine Bebrina**

**Članak 1.**

Ovom odlukom imenuju se članovi Općinskog Povjerenstvo za procjenu šteta od prirodnih nepogoda općine Bebrina (dalje u tekstu: Povjerenstvo) koje ima 5 (pet) članova.

Članovima Povjerenstva iz stavka 1. ovog članka imenuju se:

1. Marijan Crnac, za predsjednika,
2. Ivan Čondrić, za člana,
3. Danijel Lučić, za člana,
4. Igor Dikanović, za člana,
5. Ana Varoščić, za članicu

**Članak 2.**

 Mandat članova Povjerenstva iz članka 1. ove Odluke traje 4 (četiri) godine, a o njihovu imenovanju obavještava se Županijsko povjerenstvo za procjenu šteta od prirodnih nepogoda (u daljnjem tekstu: Županijsko povjerenstvo).

**Članak 3.**

 Povjerenstvo iz članka 1. ove Odluke obavlja sljedeće poslove:

* utvrđuje i provjerava visinu štete od prirodne nepogode za područje Općine Bebrina,
* unosi podatke o prvim procjenama šteta u Registar šteta,
* unosi i prosljeđuje putem Registra šteta konačne procjene šteta županijskom povjerenstvu,
* raspoređuje dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima,
* prati i nadzire namjensko korištenje odobrenih sredstava pomoći za djelomičnu sanaciju šteta od prirodnih nepogoda sukladno Zakonu o ublažavanju i uklanjanju posljedica prirodnih nepogoda („Narodne novine“ broj 16/19) (u daljnjem tekstu: Zakon),
* izrađuje izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavlja ih Županijskom povjerenstvu putem Registra šteta,
* surađuje sa Županijskim povjerenstvom u provedbi Zakona,
* donosi Plan djelovanja u području prirodnih nepogoda iz svoje nadležnosti,
* obavlja druge poslove i aktivnosti iz svojeg djelokruga u suradnji sa Županijskim povjerenstvom.

**Članak 4.**

 Članovi Povjerenstva u svojem radu dužni su postupiti savjesno i u skladu s odredbama Zakona.

**Članak 5.**

 Donošenjem ove Odluke prestaje važiti Odluka o izboru članova Povjerenstva za procjenu šteta od elementarnih nepogoda na području općine Bebrina („Službeni vjesnik Brodsko-posavske županije“ broj 12/2017).

**Članak 6.**

 Ova Odluka stupa na snagu osmog dana od dana objave u „Glasniku Općine Bebrina“.

OPĆINSKO VIJEĆE OPĆINE BEBRINA

PREDSJEDNIK OPĆINSKOG VIJEĆA

­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mijo Belegić, ing.

DOSTAVITI

1. Glasnik Općine Bebrina
2. Ministarstvo financija
3. Županijsko povjerenstvo za procjenu šteta od prirodnih nepogoda Brodsko-posavske županije
4. Jedinstveni upravni odjel
5. Pismohrana.